করুণাময়ী থেকে বিকাশ ভবন পর্যন্ত মিছিল চাকরিপ্রার্থীদের, পুলিশের সঙ্গে তুমুল বচসা

কলকাতা: ৮ বছর পর স্কুল সার্ভিস কমিশন নতুন করে পরীক্ষা নিয়েছে। সেপ্টেম্বর মাসেই নবম-দশম ও একাদশ-দ্বাদশের নতুন নিয়োগের পরীক্ষা নেওয়া হয়েছে। সেই পরীক্ষার পর এক মাস কাটতে না কাটতেই ফের রাস্তায় নামলেন নতুন চাকরিপ্রার্থীরা (SSC Candidate Rally)। একগুচ্ছ দাবি নিয়ে রাস্তায় নেমেছেন তাঁরা। ১৪ বছর ধরে নিয়োগ নেই, তাই শূন্যপদ আরও বাড়াতে হবে, এমনটাই দাবি আন্দোলনকারীদের। একই পরীক্ষায় চাকরিহারাদের জন্য ১০ নম্বর বরাদ্দ করে তাঁদের বঞ্চিত করা হচ্ছে বলেও দাবি করেছেন প্রার্থীরা। এই সব ইস্যু নিয়েই বৃহস্পতিবার বিকাশ ভবনের (Bikash Bhaban) দিকে মিছিল করে এগিয়ে যান তাঁরা।

শহরে পুজোর আমেজ শুরু হয়ে গিয়েছে। কিন্তু চাকরিহারাদের মধ্যে উৎসবের কোনও ছাপ নেই। বিষ্ণতা গ্রাস করেছে তাঁদের। বৃহস্পতিবার পুজোর মুখে ফের পথে নামলেন তাঁরা। দাবি, শূন্যপদের সংখ্যা বাড়াতে হবে এবং চাকরিহারাদের (Jobless Teachers) দেওয়া অতিরিক্ত ১০ নম্বরের (10 Marks) সুবিধা বাতিল করতে হবে। মিছিলক কেন্দ্র করে রীতিমতো ধস্তাধস্তির পরিস্থিতি তৈরি হয় করুণাময়ীতে। তবে নিজেদের দাবিতে অনড় তাঁরা। তাঁদের দাবি, আধিকারিকরা তাঁদের সঙ্গে কথা না বলা পর্যন্ত তাঁরা কোথাও যাবেন না।

আরও পড়ুন: পুজোতে ব্লু ও গ্রিন লাইন কখন পরিষেবা মিলবে? দেখে নিন

করুণাময়ীতে (Karunamoyee) মূলত এই দুই দাবি তুলেই বিক্ষোভ দেখান এসএসসি-র নতুন চাকরিপ্রার্থীরা (SSC Job Seekers)। চাকরিপ্রার্থীদের বক্তব্য এত বছর পর নিয়োগের পরীক্ষা হয়েছে তাও সুপ্রিম কোর্টের নির্দেশে। কারণ বিরাট দুর্নীতি হয়েছিল। কিন্তু এখন যে বিষয়টি দাঁড়িয়েছে সেটা অনেকটা মাছের তেলে মাছ ভাজার মতো! কেন এমন বলছেন তাঁরা, সেই ব্যাখ্যাও দিয়েছেন। চাকরিহারা যোগ্য গ্রুপ-সি অধিকার মঞ্চও এদিন করুণাময়ীতে বিক্ষোভ দেখায়। তাঁদের বক্তব্য, মুখ্যমন্ত্রী মমতা বন্দ্যোপাধ্যায় এবং তাঁর সরকারের জন্যই আজ যোগ্যরা পথে। দীর্ঘ প্রায় ৭ মাস বেতনহীন থাকতে হচ্ছে তাঁদের, এর একটা বিহীত দূরত করতে হবে।

দেখুন ভিডিও